
“Төньяк-көнбатыш магистраль нефть үткәргечләре” ААҖ - Россия Федерациясе торба үткәргечләре комплексының мөһим өлеше. Бу хакта бүген Татарстан Республикасы Президенты Рөстәм Миңнеханов компаниянең 65 еллыгын бәйрәм итүдә белдерде. Тантаналы чара ТР Әлмәт районында “Транснефть” компаниясенең “Орленок” балалар сәламәтләндерү лагерендә узды. Юбилейны бәйрәм итүдә “Транснефть” ААҖ генераль директоры Николай Токарев, “Татнефть” ААҖ генераль директоры Наил Маганов, “Татнефть” Директорлар советының рәисе киңәшчесе Шәфәгать Тәһаутдинов, «Газпром Трансгаз Казан» ҖЧҖ генераль директоры Рәфкат Кантюков катнаштылар.

Бүген Казанда «Транснефть» системасы оешмаларының II җәйге Спартакиадасы ачылды. Универсиада авылы территориясендә узган ярышларның тантаналы ачылышында Татарстан Президенты Рөстәм Миңнеханов һәм «Транснефть» ААҖ президенты Николай Токарев катнашты. Казанда ярышлар 2013 елгы Универсиада спорт объектларында 24-27 июльдә уза. Анда Россиядән, компаниянең 18 акционер җәмгыятеннән килгән 400 иң яхшы спортчы катнаша. Барлыгы 6 төбәк командасы формалаштырылган: «Мәскәү», «Төньяк-көнбатыш», «Ерак Көнчыгыш», «Себер», «Үзәк-Көньяк», «Урал-Идел буе».



Казанга «Транснефть» ААҖ президенты Николай Токарев эш сәфәре белән килде.

«Казан» халыкара аэропортында Николай Токаревны Татарстан Республикасы Президенты Рөстәм Миңнеханов каршы алды.


Татарстан Республикасында бөртеклеләрне җыюга керештеләр. Бу хакта бүген ТР Премьер-министры урынбасары –авыл хуҗалыгы һәм азык-төлек министры Марта Әхмәтов хәбәр итте. Киңәшмәне республиканың бөтен муниципаль районнары белән видеоконференцэлемтә режимында Татарстан Республикасы Президенты Рөстәм Миңнеханов уздырда. Киңәшмә эшендә шулай ук Татарстан Республикасы Премьер-министры И.Ш.Халиков катнашты.

Татарстан Республикасында күп фатирлы йортларда капиталь ремонт эшләре барлык мунициципаль районнарда башланган. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов алып барды. Киңәшмә эшендә Татарстан Республикасы Премьер-министры Илдар Халиков та катнашты.

Бүген Россия Федерациясе Хөкүмәтенең беренче вице-премьеры Игорь Шувалов Татарстан Республикасына эш сәфәре кысаларында “Иннополис” МИЗ төзелеш мәйданчыгында булды

Ул Казаннан 30 километрда урнашкан Иннополис инновацион иярчен шәһәрнең төзелә торган объектларын карады. Карау барышында Татарстан Республикасы Премьер-министры урынбасары – Татарстан Республикасы мәгълүматлаштыру һәм элемтә министры Роман Шәйхетдинов ачыклык кертеп барды.
Рәсми Татарстан